text: Vejen er mest erhvervsvenlig i Sydjylland
  25 juni 2015 kl. 05.23
  Den årlige analyse fra Dansk Byggeri viser, at Vejen, Billund og Aabenraa ligger i top ti over landets mest erhvervsvenlige kommuner.
  Hvis du skal starte virksomhed, så er det ikke lige meget hvor i landet, du lægger firmaadressen. De tre sydjyske kommuner Vejen, Billund og Aabenraa er blandt de ti mest erhvervsvenlige kommuner i hele landet, som henholdsvis nummer fire, syv og ni ud af 98 kommuner.
  Billunds 1.-plads sidste år har kommunen dermed mistet.
  Fanø ligger i den mindre erhvervsvenlige ende som nummer 88.
  Generelt er de jyske kommuner langt mere erhvervsvenlige end de sjællandske
  Det viser den årlige analyse fra Dansk Byggeri, hvor kommunernes erhvervsvenlighed bliver vurderet ud fra 29 forskellige indikatorer. Det handler om alt fra åbningstider på genbrugspladsen til ventetiden på en byggetilladelse og størrelsen på skatter og afgifter.
  Flere sydjyske kommuner ligger i den bedre halvdel af ranglisten. Vejle som nummer 16, Varde som nummer 20 og Haderslev som nummer 37.
  Det gælder blandt andet Fanø på plads nummer 88, Fredericia på plads nummer 68, Kolding på plads nummer 64 og Sønderborg på plads nummer 61.
  Danmarksmesteren i erhvervsvenlighed er Holstebro, mens landets mindst erhvervsvenlige kommune er Rødovre.
  
  